Syin akkin tewweḍ-d tallit n tira, d ayen i d-ibanen d amaynut, d asnulfu, imi tekker-d tsuta yerẓan asalu, ur teqqim ara deg wayen i tt-id-yewḍen s ubrid n tensayit, tefka-d udem amaynut i tmedyazt taqbaylit d tsekla s umata. Tuɣal tmedyazt d tamaynut teffeɣ i wayen yennum umdan aqbayli, truh seg wayen snen ɣer wayen ur ssinen1. Kra seg yiḍrisen-nniḍen n tsekla taqbaylit ddan-d deg yinadiyen n wannar i ixedmen iserdasen n lɛesker n Fransa, di kra n temnaḍin n tmurt n leqbayel, iserdasen yecban: